જો લોકસભા અને અન્ય સભાઓ લોકશાહીનું મંદિર ગણાતા હોય તો રાજનીતિ અને રાજક્ષેત્ર સાથે જોડાયેલી દરેક વ્યક્તિ આ મંદિરનો પૂજારી છે અને આ પૂજારીઓએ સમજવું પડશે કે તેમણે ભાષામાં શિસ્તતા ઉમેરવી પડશે. ચોકીદાર. આ શબ્દ એક વ્યક્તિ બોલે એટલે બીજા સૌ વિરોધીઓ સાથે મળીને એ ચોકીદાર શબ્દને એ પ્રકારે ઉછાળવાનું શરૂ કરી દે કે જાણે કે તેમને તકિયાકલામ મળી ગયો અને એ વાપરવાની છૂટ જગત આખાએ આપી દીધી.